  Виталий Пронин - Шутэтскон интыосмы трос, котькуд ёрос быгатэ туристъёсты тунсыко программаен гочатыны, но калык соос сярысь уг тоды. Соин ик та центрез кылдытыны малпамы, - шуэ лулчеберетъя но туризмъя министр Владимир Соловьёв. - Та центр Удмуртиысь аспӧртэмлыко интыос сярысь ивор вӧлмытоз. Центрын ик луоз удмурт кузьым басьтыны.Таӵе центръёс Россилэн пӧртэм сэрегъёсаз трос аръёс ӵоже ужало ни. Вань кинлэсь дышетскыны.- Туристэз паймытыны кулэ, соин ик ми вераломы солы шаерысьтымы аспӧртэм синпелетъёс, тунсыко интыос но удмурт ужрадъёс сярысь. Ми быдэс Удмуртиетӥ маршрутъёс кылдытъялом, - шуэ центрын ужась Людмила Сурнина. - Со сяна, шуг-секытъёс кылдо улон инты пумысен. Дорамы вазиськизы ке, ми туристъёслы одно ик юрттом: кунокуаос сярысь ивортылом. Кулэ луиз ке, эмъяськонние но интыялом. Центрамы ик луоз удмурт кузьым басьтыны.Матысь дыре кылдозы центрлэн visit-udmurtia.ru вотэс бамез но телефонъёсы пуктӥськись ватсэтъёсыз. Центре жингыртыны луоз 78-38-78 номеръя.Мария Емельянова Теги: Удмуртиезазинтон  